Не пашчасціла з зімовым надвор’ем біятланістам на абласных спаборніцтвах па “Снежнаму снайперу”. Снег растаў, і нашых лыжнікаў давялося тэрмінова замяняць легкаатлетамі з добрай стралковай падрыхтоўкай. У склад каманды ўвайшлі названыя раней Аксана Віктаровіч, Настасся Мужэнка, Ганна Туравец, Вячаслаў Камнеў, а таксама Дар’я Браім з Капцэвічаў, Аляксандр Марозька з сярэдняй школы № 1, Эдуард Міцура з Конкавічаў і Даніла Грыгор’еў з сярэдняй школы № 2. Прадстаўніком каманды быў накіраваны настаўнік фізічнай культуры Капцэвіцкай школы Віктар Рудзько.